मुंबई में CEO टिम कुक ने दरवाजा खोलकर हाथ जोड़े; एक फैन 1984 में बना कम्प्यूटर लाया
Jio World Drive Mall; Follow Mukesh Ambani Shopping Mall Apple Store Latest News, Reports, Videos On Store  एपल के ऑफिशियल और थर्ड पार्टी स्टोर्स में सबसे बड़ा अंतर है कस्टमर एक्सपीरिएंस का। ऑफिशियल रिटेल स्टोर्स को अपने प्रीमियम कस्टमर एक्सपीरिएंस के लिए दुनियाभर में जाना जाता है। इसके अलावा भी इन स्टोर्स की कई सारी खासियतें है।
भारत में टेक कंपनी एपल का पहला ऑफिशियल स्टोर ओपन हो गया है। CEO टिम कुक ने कंपनी के पहले फ्लैगशिप रिटेल स्टोर को मुंबई में आज, यानी 18 अप्रैल को सुबह 11 बजे ओपन किया। उन्होंने स्टोर का दरवाजा खोला और लोगों के साथ तस्वीरें भी खिंचवाईं।
रिलायंस इंडस्ट्रीज के चेयरमैन मुकेश अंबानी के जियो वर्ल्ड ड्राइव मॉल में ये स्टोर बनाया गया है। एपल के अब 25 देशों में कुल 551 स्टोर हो गए हैं। दिल्ली के साकेत में एपल का एक और स्टोर 20 अप्रैल को खुलेगा, जिसके बाद इसकी संख्या बढ़कर 552 हो जाएगी।
यहां कई लोगों के मन में सवाल होगा कि एपल के कई स्टोर तो पहले से ही भारत में है, इसमें नया क्या है? दरअसल, अभी जितने भी स्टोर एपल के प्रोडक्ट बेच रहे हैं, वो सभी कंपनी के प्रीमियम रिसेलर हैं। प्रीमियम रिसेलर का मतलब ऐसे थर्ड पार्टी स्टोर से है, जिन्होंने डिवाइस सेल करने के लिए एपल से लाइसेंस लिया है।
एपल के ऑफिशियल और थर्ड पार्टी स्टोर्स में सबसे बड़ा अंतर है कस्टमर एक्सपीरियंस का। ऑफिशियल रिटेल स्टोर्स को अपने प्रीमियम कस्टमर एक्सपीरियंस के लिए दुनियाभर में जाना जाता है। इसके अलावा भी इन स्टोर्स की कई सारी खूबियां हैं। इस स्टोर में 50% महिला कर्मी हैं और स्टोर का नेतृत्व भी महिला के हाथ में है।
सबसे पहले एपल BKC स्टोर के बारे में जानें...
एपल के मुंबई आउटलेट को एपल BKC नाम दिया गया है। ये मुंबई के बांद्रा कुर्ला इलाके के जियो वर्ल्ड ड्राइव मॉल में हैं। मुंबई सेंट्रल से इसकी दूरी करीब 14 किलोमीटर है। इस स्टोर का डिजाइन शहर की आइकॉनिक 'काली-पीली' टैक्सियों से इंस्पायर है। इसका हर महीने का किराया 42 लाख रुपए है। रेंट को हर तीन महीने में पे किया जाएगा।
एपल स्टोर की 5 बड़ी बातें
अब इन स्टोर से जुड़े कुछ जरूरी सवालों के जवाब...
1. क्या एपल के प्रोडक्ट सस्ते मिलेंगे?
एपल स्टोर पर कीमत आम तौर पर जियोमार्ट, क्रोमा और अमेजन जैसे प्लेटफॉर्म से ज्यादा होती है। हां ये जरूर है कि अगर एपल की तरफ से कोई स्पेशल डिस्काउंट ऑफर किया जा रहा हो तो उसका फायदा मिल सकता है। इसलिए प्रोडक्ट सस्ता मिलने की कोई गारंटी नहीं है।
2. क्या प्रोडक्ट अवेलिबिलिटी की परेशानी दूर होगी?
एपल के स्टोर के पास विशाल इन्वेंट्री रहती है। यानी सभी प्रकार के प्रोडक्ट और कलर स्टॉक में ज्यादातर समय अवेलेबल रहते हैं। यदि कोई ग्राहक iMac जैसे प्रोडक्ट को अपने हिसाब से कॉन्फिगर करके लेना चाहता हो तो वो भी कर सकता है। एपल स्टोर्स में डेमो और खरीद के लिए उपलब्ध डिवाइस रेंज बहुत बड़ी है।
3. क्या प्रोडक्ट सर्विसिंग में कम समय लगेगा?
अभी तक देश में थर्ड पार्टी के जरिए एपल के सर्विस सेंटर्स को उसके स्टोर से अलग ऑपरेट किया जाता था। अब कस्टमर्स को इन-स्टोर सर्विसिंग फैसिलिटीज मिलेगी। इसे 'जीनियस बे' कहा जाता है। इससे पार्ट की अवेलेबिलिटी न होने के कारण होने वाली देरी की समस्या खत्म होगी। सर्विस भी ट्रेंड प्रोफेशनल्स करेंगे।
जीनियस बे डिवाइस सेट करने और एपल आईडी रिकवर करने से लेकर सब्सक्रिप्शन और बिलिंग हर चीज में मदद करेगा। फिजिकल डैमेज के मामले में एक्सपर्ट देखेगा कि डिवाइस में किस चीज की जरूरत है और क्या यह वारंटी के तहत आता है या एपल केयर में ये कवर है।
4. क्या ऑनलाइन ऑर्डर कर सकेंगे?
ऑनलाइन ऑर्डर करने के लिए एपल ने साल 2020 में ही अपनी सर्विसेस इंडिया में लॉन्च कर दी थीं। यानी किसी भी डिवाइस को ऑनलाइन खरीदा जा सकता था। हालांकि अब ऑनलाइन खरीदारी करने के बाद प्रोडक्ट को स्टोर से पिक करने का ऑप्शन भी मिलेगा।
सोमवार को मुंबई पहुंचे थे कुक
एपल के CEO टिम कुक स्टोर की लॉन्चिंग के लिए सोमवार को मुंबई पहुंचे थे। यहां पहुंचते ही उन्होंने ट्वीट किया- 'हैलो, मुंबई! हम नए एपल BKC स्टोर में अपने कस्टमर्स का स्वागत करने के लिए और इंतजार नहीं कर सकते।'
टिम ने अंबानी और चंद्रशेखरन से की मुलाकात
रिपोर्ट्स के मुताबिक टिम कुक ने सोमवार को रिलायंस इंडस्ट्रीज के चेयरमैन मुकेश अंबानी और टाटा संस के चेयरमैन नटराजन चंद्रशेखरन से मुलाकात की। टिम कुक मुकेश अंबानी के घर एंटीलिया में उनके बेटे आकाश और बेटी ईशा से भी मिले।
टिम कुक ने माधुरी के साथ खाया वड़ा पाव
कुक ने बॉलीवुड एक्ट्रेस माधुरी दीक्षित नेने से भी मुलाकात की। इस मुलाकात की एक फोटो माधुरी ने ट्विटर पर शेयर की है। इसमें टिम कुक और माधुरी दीक्षित रेस्टोरेंट में वड़ा पाव खाते दिख रहे हैं। टिम कुक ने फोटो री-ट्वीट कर लिखा, 'माधुरी दीक्षित मुझे मेरे पहले वड़ा पाव से परिचित कराने के लिए धन्यवाद- यह बहुत स्वादिष्ट था।'
PM मोदी से भी मिल सकते हैं टिम कुक
एपल स्टोर की लॉन्चिंग के बाद अब टिम कुक बुधवार को प्रधानमंत्री नरेंद्र मोदी और केंद्रीय इलेक्ट्रॉनिक्स और सूचना प्रौद्योगिकी राज्य मंत्री राजीव चंद्रशेखर से भी मुलाकात कर सकते हैं। वे मंत्रियों से एक्सपोर्ट और मैन्युफैक्चरिंग जैसे स्ट्रैटजिक मुद्दों पर बातचीत भी करेंगे।
गवर्नमेंट ऑफिशियल्स के अलावा वे भारत के बिजनेस लीडर्स से भी मिलेंगे। टिम कुक की इस विजिट में एपल के रिटेल एंड पीपल की सीनियर वाइस प्रेसिडेंट डिएड्रे ओ ब्रायन उनके साथ हैं। ओपनिंग से पहले एपल ने सोमवार को मीडिया को इनवाइट करके स्टोर की पहली झलक दिखाई। साथ ही कंपनी ने स्टोर की कई फोटोज भी जारी की हैं। देखें स्टोर की फोटोज...
2020 में की थी स्टोर की अनाउंसमेंट
कोविड-19 महामारी के कारण भारत में एपल स्टोर्स के लॉन्च में देरी हुई है। 2020 में एपल की ऐनुअल शेयरहोल्डर्स मीटिंग के दौरान CEO टिम कुक ने कहा था कि वे नहीं चाहते कि भारत में कोई और उनके लिए ब्रांड चलाए।
2021 में स्टोर खोलने का एपल का प्लान कोविड महामारी के कारण पटरी से उतर गया था। एपल भारत में अपनी प्रेजेंस बढ़ा रहा है, क्योंकि यह इंपॉर्टेंट मार्केट बन चुका है। भारतीय कस्टमर्स का प्रीमियम प्रोडक्ट्स की ओर रुझान बढ़ता दिखाई दे रहा है।
एपल स्टोर के पास 22 ब्रांड की नो-एंट्री
द इकोनॉमिक टाइम्स की रिपोर्ट के अनुसार मुंबई में एपल के स्टोर के आसपास 22 कॉम्पिटिटिंग ब्रांड्स न तो अपना स्टोर खोल सकेंगे और न ही एडवर्टाइजमेंट कर सकेंगे। ये एग्रीमेंट का हिस्सा है। इनमें अमेजन, फेसबुक, गूगल, LG, माइक्रोसॉफ्ट और सोनी जैसे ब्रांड भी शामिल हैं।
भारत में एपल की फैक्ट्रियों में 72% महिलाएं
एपल ने भारत में एक लाख से ज्यादा नौकरयां दी हैं। इसकी फैक्ट्रियों में काम करने वालों में 72% महिलाएं हैं। इससे एपल देश में सबसे ज्यादा महिलाओं को नौकरियां देने वाला सिंगल ब्रांड बन गया है। इनमें से भी ज्यादातर 20 महीने में दी गई हैं। एपल स्किल डेवलपमेंट कार्यक्रम भी चलाता है, जहां 5 दिन की ट्रेनिंग के बाद इन्हें नौकरी मिल जाती है।
एक साल में 60 हजार करोड़ के आईफोन एसेंबल
एपल के इकोसिस्टम में तीन वेंडर्स फॉक्सकॉन, पेगाट्रॉन और विस्ट्रॉन हैं। राज्य और केंद्र सरकार के आंकड़ों के अनुसार, वित्तीय वर्ष 2023 में करीब 60 हजार करोड़ के आईफोन भारत में बेचने और दूसरे देशों में निर्यात के लिए एसेंबल किए गए हैं।